
О Т Ч Е Т

ОТ Г-Н СИМЕОН СТОЯНОВ КЪНЧЕВ – ПРЕДСЕДАТЕЛ НА 
ОБЩИНСКИ СЪВЕТ ЕЛЕНА

ЗА ДЕЙНОСТТА НА ОБЩИНСКИ СЪВЕТ – ЕЛЕНА И НА НЕГОВИТЕ КОМИСИИ ЗА ПЕРИОДА 01.07.2010 г. – 31.12.2010 г., съгласно чл.27, ал.6 от Закона за местното самоуправление и местната администрация


Уважаеми дами и господа общински съветници,

 Съгласно чл.27, ал.6 от Закона за местното самоуправление и местната администрация, чл.12, ал.4 от Правилника за организацията и дейността на Общински съвет – Елена, неговите комисии и взаимодействието му с общинската администрация, председателя на Общинския съвет изготвя и внася за разглеждане два пъти годишно отчет за дейността на съвета и на неговите комисии, който се разглежда в открито заседание и се разгласява на населението на общината по ред, определен в Правилника за организацията и дейността на Общински съвет – Елена, неговите комисии и взаимодействието му с общинската администрация.
През отчетния период Общинския съвет е проявил последователност в стремежите си да откликне на голямото многообразие от проблеми на общината и нейните жители и по възможност да разреши не малка част от тях.
Основни приоритети в работата на Общинския съвет през 2010 г.: 
· провеждане на стабилна бюджетна и финансова политика; 
· вземане на решения относно кандидатстване на Община Елена в различни европейски и национални програми; 
· усъвършенстване на нормативната база с внасяне на промени в съществуващите наредби; 
· ефективно взаимодействие с общинската администрация; 
· подкрепа за местния бизнес и жителите на община Елена с приемане на всички свои решения. 
За реализирането на всички тези приоритети е необходимо да се осъществява ефективно взаимодействие между Общинския съвет и неговите комисии от една страна и кмета и общинската администрация от друга.
През периода 01.07.2010 г. до 31.12.2010 г. Общински съвет – Елена е провел 10 редовни заседания, на които са приети 55 решения.
Съотношението на вносителите на предложения до Общински съвет - Елена е:
От кмета на общината постъпилите предложения са 54. Председателят на Общинския съвет е внесъл за разглеждане в заседанията на съвета 2 предложения. 
През отчетния период няма промяна в състава на шестте Постоянни комисии, които работиха отговорно за решаване на общинските проблеми, спазвайки законите на Република България и съгласно Правилника за организацията и дейността на Общински съвет – Елена, неговите комисии и взаимодействието му с общинската администрация.
Основната част от своята работа по внесените предложения, общинските съветници извършваха в постоянните комисии.Там подробно се разглеждаха всички проекти за решения, обсъждаха се проблемите, задаваха се въпроси към общинската администрация и много често комисиите излизаха със свои предложения пред общинския съвет.
Редовните заседания на всяка Постоянна комисия са с дневен ред, съобразен с дневния ред на общинските сесии. Желанието на съветниците е всички въпроси, подлежащи на обсъждане на заседанията на Общинския съвет, да бъдат законово подплатени и целесъобразни.
Някои от основните акценти в работата на отделните комисии са:
1. Постоянна комисия по „Бюджет и финанси” с председател г-жа Снежана Капинчева – приемане информация за текущото изпълнение на бюджета към 30.06.2010 година; актуализация на бюджет 2010 година; удължаване срока на договор за възлагане управлението на дружества с общинско участие, а така също някои въпроси от общ характер, като например разпореждане с общинска собственост; изменение и допълнение на наредби /отменяне на Наредбата за реда за упражняване правата на собственост на община Елена върху капитала в търговски дружества (ЕООД, ЕАД,ООД и АД) приета с Решение № 135/25.08.2000 г., Протокол № 16/25.08.2000 г. на Общински съвет Елена и приемане на Наредба за условията и реда за упражняване правата на община Елена върху общинската част от капитала на търговските дружества; промяна на Наредбата за определяне и администриране на местните такси и цени на услуги на територията на община Елена/.
 2. Постоянна комисия по „Здравеопазване, социални дейности”, с председател д-р Георги Пеев – освобождаване на досегашния управител на МБАЛ „Д-р Димитър Моллов-Елена”ЕООД гр.Елена; промяна в структурата на МБАЛ „Д-р Димитър Моллов Елена”ЕООД гр.Елена; оптимизиране разходите на "Хоспис Елена"ЕООД гр.Елена; приемане на анализ на ситуацията и оценка на потребностите от социални услуги в община Елена.
3. Постоянна комисия по „Образование, култура и вероизповедания”, с председател г-жа Анастасия Тонева-Пеева - мрежата от общински училища, детски заведения и обслужващи звена; 
4. Постоянна комисия по „Местно самоуправление” с председател г-н Йордан Василев - решения, чиято законосъобразност е оспорена; приемане на Общински план за развитие на община Елена до 2013 година, въпроси от общ характер, като например изменение и допълнение на наредби / отменяне на Наредбата за реда за упражняване правата на собственост на община Елена върху капитала в търговски дружества (ЕООД, ЕАД,ООД и АД) приета с Решение № 135/25.08.2000 г., Протокол № 16/25.08.2000 г. на Общински съвет Елена и приемане на Наредба за условията и реда за упражняване правата на община Елена върху общинската част от капитала на търговските дружества; отменяне на Наредбата на община Елена за предоставяне на концесии приета с Решение № 2/18.01.2001 г. на Общински съвет Елена и приемане на Наредбата за условията и реда при предоставяне на концесии; промяна на Наредбата за определяне и администриране на местните такси и цени на услуги на територията на община Елена/.
5. Постоянна комисия по”Общинска собственост”, с председател г-н Милко Моллов - разпореждане с общинска собственост; придобиване на собственост; учредяване на право на ползване, приемане на пазарни оценки и др.; изменение и допълнение на наредби / отменяне на Наредбата на община Елена за предоставяне на концесии приета с Решение № 2/18.01.2001 г. на Общински съвет Елена и приемане на Наредбата за условията и реда при предоставяне на концесии/.
6. Постоянна комисия по „Устройство на територията” с председател г-жа Димка Стоянова - главно въпроси имащи отношение към устройството на територията и промените в поименния списък за капиталови разходи; кандидатстване на общината с проекти и др.
Проведените заседания на Постоянните комисии през периода 01.07.2010 г.-31.12.2010 г. са 28 на които са разгледани 63 предложения, разпределени по комисии както следва:
	№
	ПОСТОЯННА КОМИСИЯ
	ПРОВЕДЕНИ ЗАСЕДАНИЯ
	ОБСЪДЕНИ ПРЕДЛОЖЕНИЯ

	1.
	“Бюджет и финанси”

	6
	12

	2.
	“Здравеопазване, социални дейности”

	5
	6

	3.
	“Местно самоуправление”

	5
	13

	4.
	Образование, култура и вероизповедания”
	2
	4

	5.
	“Общинска собственост”

	5
	19

	6.
	“Устройство на територията”

	5
	9

	
	ОБЩО:
	28
	63



Превес в дейността на Общинския съвет имат решенията свързани с управлението на общинската собственост, по-важни въпроси касаещи нормативната база в общината, по провеждането на стабилна бюджетна политика, по създаването на инвестиционен климат и подкрепа на местния бизнес, както и по развитие на социалната и образователната система. 
1. Актуализация на нормативната база:
Решение 78/23.09.2010 г. Протокол №14 относно: Приемане на Наредба за преместваемите обекти на територията на община Елена, съгласно чл. 56, ал. 1 и чл. 57, ал. 1 от Закона за устройство на територията.
Решение 88/21.10.2010 г. Протокол №16 относно: Приемане на Общински план за развитие
Решение 89/21.10.2010 г. Протокол №16 относно: Приемане Стратегия за управлението и разпореждането с общинската собственост в община Елена за периода 2010 – 2011 година.
Решение 103/01.12.2010 г. Протокол №18 относно: Отменяне на Наредбата за реда за упражняване правата на собственост на община Елена върху капитала в търговски дружества (ЕООД, ЕАД,ООД и АД) приета с Решение № 135/25.08.2000 г., Протокол № 16/25.08.2000 г. на Общински съвет Елена и приемане на Наредба за условията и реда за упражняване правата на община Елена върху общинската част от капитала на търговските дружества.
Решение 104/01.12.2010 г. Протокол №18 относно: Отменяне на Наредбата на община Елена за предоставяне на концесии приета с Решение № 2/18.01.2001 г. на Общински съвет Елена и приемане на Наредбата за условията и реда при предоставяне на концесии.
Решение 105/01.12.2010 г. Протокол №18 относно: Промяна на Наредбата за определяне и администриране на местните такси и цени на услуги на територията на Община Елена
2. Общински бюджет и инвестиционна програма:
Решение 69/23.07.2010 г. Протокол №12 относно: Информация за текущото изпълнение на бюджета към 30.06.2010 г.
Решение 70/23.07.2010 г. Протокол №12 относно: Актуализация на бюджета за 2010 г. на община Елена.
Решение 114/28.12.2010 г. Протокол №19 относно: Извършване на вътрешни компенсирани промени между разходните параграфи, функции и обекти по Инвестиционна програма за капиталовите разходи на община Елена за 2010 г. – вътрешни компенсирани промени към 23.12.2010 г.
3. Разпореждане с общинска собственост:
Решение 62/23.07.2010 г. Протокол №11 относно: Продажба на имот частна общинска собственост- УПИ ХVІ – 1481, кв. 76 с площ от 454 /четиристотин петдесет и четири/ кв.м. по плана на гр.Елена 
Решение 72/23.07.2010 г. Протокол №12 относно: Откриване на процедура за продажба на имоти частна общинска собственост и утвърждаване на първоначална тръжна цена.
Решение 73/23.07.2010 г. Протокол №12 относно: Включване в Годишната програма за управление и разпореждане с общинска собственост за 2010 г. и откриване на процедура за продажба на имоти частна общинска собственост и утвърждаване на първоначална тръжна цена.
Решение 74/23.07.2010 г. Протокол №12 относно: Включване в годишния план за приватизация и подготовка за приватизация на общински нежилищен имот, частна общинска собственост, невключен в имуществото на общинско търговско дружество
4.Отдаване под наем на част от имоти публична общинска собственост:
Решение 92/21.10.2010 г. Протокол №16 относно: Откриване на процедура за провеждане на търг за отдаване под наем за срок от пет години на язовири публична общинска собственост, включени в годишната програма за управление и разпореждане с общинско имущество и утвърждаване на първоначална тръжна цена.
Решение 93/21.10.2010 г. Протокол №16 относно: Откриване на процедура за отдаване под наем на част от имот публична общинска собственост, по АОС №283/25.07.2001г., находящ се на ул.„Ил. Макариополски” № 24, а именно: 1 кв. м от фоаето на партерния етаж за поставяне на автомат за топли напитки за срок от 5 години и утвърждаване на начална тръжна цена.
Решение 106/01.12.2010 г. Протокол №18 относно: Отдаване под наем на част от имот публична общинска собственост - едно помещение на първи етаж /№110/, находящо се в административната сграда на Община Елена с площ от 16,53 кв. м. на РИОКОЗ – гр. В. Търново 
Решение 112/28.12.2010 г. Протокол №19 относно: Откриване на процедура за провеждане на търг за отдаване под наем за срок от пет години на язовир публична общинска собственост, включен в годишната програма за управление и разпореждане с общинско имущество и утвърждаване на първоначална тръжна цена.
Решение 113/28.12.2010 г. Протокол №19 относно: Отдаване под наем на част от имот публична общинска собственост - едно помещение на първи етаж /№109/, при граници: помещение № 110, помещение № 108 и коридор, находящо се в административната сграда на Община Елена с площ от 16,00 кв. м. на РЗОК – гр. В. Търново. 


6. Участие в проекти:
Решение 83/23.09.2010 г. Протокол №14 относно: Проекти на Манастир „Преображение Господне”, с.Марян и Манастир „Св.Пророк Илия”с.Буйновци по мярка 322 „Обновяване и развитие на населените места” на ПРСР 2007-2013 г.
Решение 84/23.09.2010 г. Протокол №14 относно: Потвърждаване, че дейностите по проект за кандидатстване пред Програмата за развитие на селските райони 2007-2013 г. / ПРСР / - мярка 321 "Основни услуги за населението и икономиката в селските райони": "Ремонт на обществена сграда с местно културно значение - Народно Читалища "Напредък - Елена - 1863" гр.Елена, отговарят на приоритетите в Общински план за развитие на Община Елена за периода 2007-2013 г.
Решение 99/21.10.2010 г. Протокол №16 относно: Отмяна на Решения № № 13/16.02.2010 г. и 14/16.02.2010 г. на ОбС – Елена и вземане на ново решение за кандидатстване на община Елена пред Програмата за развитие на селските райони – Мярка 321 – „Основни услуги за населението и икономиката в селските райони”. Общински съвет – Елена дава съгласие на община Елена да кандидатства пред Програмата за развитие на селските райони (ПРСР) – Мярка 321 – „Основни услуги за населението и икономиката в селските райони” с Инвестиционен (Кандидатски) проект: 
„Подобряване на достъпа на населението до културни, спортни и свързани със свободното време и отдиха услуги и на условията на живот в община Елена”, в т.ч.:
1. Технически проект „Изграждане на Градска художествена галерия в гр. Елена”;
2. Технически проект „Ремонт и подобряване на Градски културен център „Иларион Макариополски” в гр. Елена”;
3. Технически проект „Ремонт и подобряване на Краеви културен център в с. Беброво”;
4. Технически проект „Изграждане на Младежки спортен център в гр. Елена”;
5. Технически проект „Подобряване на местата за отдих и обновяване на Парк „Калето” в гр. Елена;
6. Технически проект „Водоснабдяване и канализация – ул. „Чукани” – гр. Елена”.
8. Здравеопазване и социални дейности:
Решение 80/23.09.2010 г. Протокол №14 относно: Приемане на анализ на ситуацията и оценка на потребностите от социални услуги в община Елена.
Решение 101/29.10.2010 г. Протокол №17 относно: Освобождаване на досегашния управител на МБАЛ ”Д-р Димитър Моллов – Елена” ЕООД гр. Елена.
Решение 102/29.10.2010 г. Протокол №17 относно: Промяна в структурата и дейността на МБАЛ „Д-р Димитър Моллов – Елена” ЕООД, гр. Елена.
Решение 109/01.12.2010 г. Протокол №18 относно: Предложение за оптимизиране разходите на „Хоспис Елена” ЕООД гр.Елена, във връзка с предложение на неговия управител с вх.№ РД.02.18-496/29.10.2010 година
9. Култура и образование:
Решение 61/23.07.2010 г. Протокол №11 относно: Предложение до Министерството на образованието, младежта и науката за включване в Списъка на средищните училища в Република България при актуализирането му за учебната 2010/2011 г. на училищата в община Елена.
Решение 75/23.07.2010 г. Протокол №12 относно: Разрешаване формирането на паралелки по изключения от минималния брой ученици в паралелките за учебната 2010/2011 година в СОУ „Иван Момчилов” гр. Елена, ОУ „Отец Паисий” с. Майско, ОУ„Отец Паисий” с. Константин и ОУ „Христо Ботев” с. Беброво и даване съгасие за осигуряване на допълнителни средства за обезпечаване на учебния процес извън определените по единните разходни стандарти.
Решение 76/23.07.2010 г. Протокол №12 относно: Внасяне на искане от кмета на общината до началника на Регионален инспекторат по образованието – Велико Търново за разрешаване формирането на две слети паралелки с по-малко от 10 ученици за учебната 2010/2011 година в ОУ „Христо Ботев” с. Беброво и даване съгласие за осигуряване на допълнителни средства извън определените по единните разходни стандарти
Решение 108/01.12.2010 г. Протокол №18 относно: Награждаване с парична награда Калина Георгиева Стефанова за високо спортно постижение - световна шампионска титла по самбо (категория до 56 кг) на Световното първенство по самбо за жени и мъже в Узбекистан през ноември 2010 г.

За постигане на прозрачност в работата на Общински съвет Елена се поддържа интернет страница www.obs.elena.bg . На нея се публикува всичко, свързано с работата на Общинския съвет - като взети решения, приети Наредби, Правилници, Програми, покани за заседанията на Общинския съвет, както и други материали.
В своята работа общинските съветници са разглеждали и обсъждали важни и неотложни проекти за решение, макар, че част от предложенията за това се внасят след определения проект за дневен ред. Общинския съвет винаги се е отнасял с разбиране, имайки предвид важността на тези материали и до този момент всички такива предложения са одобрявани.

По законосъобразност имаме няколко решения върнати за ново обсъждане от Областния управител на област Велико Търново:
Със Заповед № СА-03-03-32/09.07.2010 година на Областен управител на област Велико Търново бе върнато за ново обсъждане Решение № 49/25.06.2010 г. /Точка І – Пакет № 1, Пакет № 4 и Пакет № 5, Точка ІІ и Точка ІІІ/ на Общински съвет –Елена, относно възлагане на обществен превоз на пътници по утвърдени линии и разписания от квотата на община Елена от републиканска, областна и общинска транспортни схеми, като незаконосъобразно – прието в противоречие с разпоредбите на Наредба № 2 от 15.03.2002 г. за условията и реда за утвърждаване на транспортни схеми и за осъществяване на обществени превози на пътници с автобуси и леки автомобили. 
Със свое Решение № 64/23.07.2010 г. Общински съвет Елена промени Решение № 49/25.06.2010 г. на Общински съвет –Елена.
Със Заповед № СА-03-03-33/09.07.2010 година на Областен управител на област Велико Търново бе върнато за ново обсъждане Решение № 56/25.06.2010 г. на Общински съвет –Елена, относно откриване на процедура за отдаване под наем на част от имот публична общинска собственост, по АОС № 283/25.07.2001 г., находящ се на ул. „Ил. Макариополски” № 24, а именно стая 108, необходима за офис, за изпълнение на европейски програми, като незаконосъобразно, прието в противоречие с разпоредбите на Закона за общинската собственост и при неизяснена воля на компетентния орган.
Със свое Решение № 66/23.07.2010 г. Общински съвет Елена промени т.2 и т.4 на Решение № 56/25.06.2010 година на Общински съвет Елена
Със Заповед № СА-03-03-34/09.07.2010 година на Областен управител на област Велико Търново бе върнато за ново обсъждане Решение № 58/25.06.2010 г. на Общински съвет –Елена, относно вземане на решение за ползване на дървесина в общински горски фонд на територията на Държавно горско стопанство Елена и Държавно горско стопанство Буйновци, във връзка със снабдяване на жителите на община Елена с дърва за огрев през 2010 година като незаконосъобразно, прието при неизяснена фактическа обстановка и в противоречие с разпоредбите на Закона за горите и Правилника за неговото прилагане.
Със свое Решение № 67/23.07.2010 г. Общински съвет Елена взема решение за ползване на дървесина в общински горски фонд на територията на Държавно горско стопанство Елена и Държавно горско стопанство Буйновци, във връзка със снабдяване на жителите на община Елена с дърва за огрев през 2010 година, съобразено със Заповед № ОА.03.03-34 / 09.07.2010г. на Областен управител на област В. Търново.
Със Заповед № СА-03-03-35/09.07.2010 година на Областен управител на област Велико Търново бе върнато за ново обсъждане Решение № 59/25.06.2010 г. / в частта точка 2/ на Общински съвет –Елена, относно утвърждаване на цени по Решение № 66/29.12.2002 г. на Общински съвет Елена, като незаконосъобразно, прието в противоречие с материалноправните разпоредби на Закона за общинската собственост и Закона за кооперациите.
Със свое Решение № 68/23.07.2010 г. Общински съвет Елена взема повторно Решение за утвърждаване на цени по Решение № 66/29.12.2002 г. на Общински съвет Елена, съобразено със Заповед № СА-03-03-35 от 09.07.2010 г. на Областен управител на област Велико Търново.
Със Заповед № СА-03-03-38/16.08.2010 година на Областен управител на област Велико Търново бе оспорена Точка 2 на Решение № 68/23.76.2010 г. на Общински съвет –Елена, относно вземане на повторно Решение за утвърждаване на цени по Решение № 66/29.12.2002 г. на Общински съвет Елена, съобразено със Заповед № СА-03-03-35 от 09.07.2010 г. на Областен управител на област Велико Търново. С т.2 на Решение № 68, взетото по Протокол № 11 от 23.07.2010 г. Общински съвет Елена е потвърдил върнатата за ново обсъждане точка 2 на Решение № 59.
За периода юли – декември 2010 година от заседания на Общинския съвет отсъствали по неуважителни причини няма. Присъствието на общинските съветници на заседанията се характеризира в значителна степен и с тяхното активно участие в дебатите и при вземането на решенията.

Уважаеми общински съветници,

Приемствеността в местното самоуправление е критерий на зрялост и управленска култура. Да бъдем с високо чувство на отговорност за утвърждаване и развитие на местното самоуправление и гражданското общество. Да се обединим около прозрачност на властта и засилена социална отговорност за повишаване качеството на живота на жителите на общината. Истинската работа предстои. Защото тя е свързана не с инерцията или предопределеността на избора, а със съзнателния избор на младите хора да останат тук. А за да стане това, е необходимо да има още предпоставки, необходимо е да бъдат създадени още условия, при това – възможно най-привлекателните. Нашият Общински съвет е общият пример, общото огледало на тази готовност, в което гражданите на общината добре виждат кой как работи за тях. Градът ни видимо се променя. За наша обща радост той хубавее с всеки изминал ден. Инициативата на кмета и неговия екип е изключително важна. Добрите намерения и добрите постижения в града и общината не биха били възможни без общата воля на общинските съветници, без тяхната инициатива и подкрепа на всяко хубаво начинание. Всяко намерение, преди то да стане факт, трябва внимателно и задълбочено да бъде обсъдено в Общинския съвет. Всяко значително действие на местната изпълнителна власт е предшествано от решение на местната законодателна институция. Така ние, като общински съветници, поемаме отговорността за него пред гражданите.

СИМЕОН КЪНЧЕВ
Председател на 
Общински съвет Елена

